вас МахIмуд. Гьединлъидал жиндаго аскIове цIализавизеги тарбия кьезеги вачунги вуго. Хъандулалъул МухIамадихъ данделъулел рукIун руго батIи – батIиял кочIохъаби. Гьезухъ гIенеккун МахIмудилъ бижула кучIдул гьаризеги гьел ахIизеги тIоцебесеб гъира. ГьитIинго МахIмудие цIакъ бокьулаан тIабигIаталда: рохьаздаги, гIалахаздаги тира – сверизе. Цо нухалъ ккола гьадинаб иш . Тира – сверулев МахIмуд вихьараб мехалъ, Ражабин абулев гIи гIемерав бечедав чияс гьесда абула жинда цадахъ гIияде хьвадеян, рекIелгъейги букIине. Вас разилъула. ГIияда вугеб мехалъ МахIмуд чанго нухалъ цевеса тIагIунев вукIун вуго. Гьесул гIамал букIун буго ракIалде рачIарал рагIаби кагътиде росизе инсан – чи гьечIеб бакIалде унеб Гьеб иш лъаларев Ражаб цо нухалъ васасде квешго семула, щайтIан гIадин. цевеса тIагIине ккани мун жундузулгун бухьен бугев чийищан. Ражабги унтун, нахъисеб къоялъ гIи хьихьизе арай гьесул лъадиги МахIмудиде семула «чехь чурадил вас, мунго кинав жо. ЩайтIан гIадин цевеса тIагIунев?» - абун.